1989. – 1059 ár frá stofnun Alþingis.

112. löggjafarþing. – 208. mál.

Nd.	394. Breytingartillögur

við frv. til l. um breyt. á l. nr. 50/1988, um virðisaukaskatt, með áorðnum breytingum.

Frá 1. minni hl. fjárhags- og viðskiptanefndar (FrS, MB).

1.	Við 1. gr. Á eftir f-lið komi nýr stafliður er orðist svo:

Á eftir 4. mgr. komi ný málsgrein er orðist svo:

Undanþegin virðisaukaskatti (innskatti) er þó lögskyld starfsemi sveitarfélaga sem ekki er rekin í samkeppni við starfsemi á almennum markaði, svo sem bygging og rekstur grunnskóla og dagheimila, gatna- og holræsagerð og viðhald þeirra mannvirkja og unglingavinna.

2.	Á eftir 5. gr. komi ný grein er orðist svo:

Við 11. gr. laganna bætist ný málsgrein er orðist svo:

Skattskyld velta skiptist í veltu samkvæmt neðra þrepi, sem er skattskyld velta vegna sölu eða afhendingar í neðra þrepi, og almenna skattskylda veltu sem nær yfir alla aðra skattskylda veltu.

3.	Við 6. gr. Á undan a-lið komi tveir nýir stafliðir svohljóðandi:

a.	Við 5. tölul. 1. mgr. bætist nýr málsliður er orðist svo: Eldsneyti í innanlandsförum.

b.	Á eftir 8. tölul. 1. mgr. komi nýr töluliður er orðist svo:

Veiðarfæri og brennsluolía fyrir fiskiskip.

4. Við 6. gr. Á eftir c-lið bætist nýr stafliður svohljóðandi:

Við 1. mgr. bætist nýr töluliður er verði 12. tölul. og orðist svo:

Lögfræðiþjónusta.

5.	Við 6. gr. Á eftir c-lið bætist enn nýr stafliður svohljóðandi:

Við 1. mgr. bætist nýr töluliður er verði 13. tölul. og orðist svo:

Byggingarkostnaður gistihúsa.

6.	Við 6. gr. Á eftir c-lið komi enn nýr stafliður er orðist svo:

Á eftir 1. mgr. komi ný málsgrein svohljóðandi:

Halda skal skattskyldri veltu samkvæmt neðra þrepi aðgreindri frá annarri skattskyldri veltu. Sala eða afhending neyslumjólkur, dilkakjöts, neyslufisks og fersks innlends grænmetis skal vera í neðra þrepi. Fjármálaráðherra skal í reglugerð setja nánari skýringar á því hvað flokkast undir veltuna í neðra þrepi.

7.	Við 7. gr.

a.	A-liður orðist svo:

Í stað 81,97%" í 3. mgr. komi: 81,97% vegna almennrar skattskyldrar veltu og 86,96% vegna veltu samkvæmt neðra þrepi.

b.	1. og 2. tölul. 5. mgr. orðist svo:

1. 81,97% þeirrar fjárhæðar sem hann endurgreiðir viðskiptavinum sínum vegna endursendra vara þegar um almenna skattskylda veltu er að ræða en 86,96% vegna veltu samkvæmt neðra þrepi.

2. 81,97% af töpuðum útistandandi viðskiptaskuldum enda hafi hin tapaða fjárhæð áður verið talin til almennrar skattskyldrar veltu. Fáist fjárhæðin síðar greidd skulu 81,97% hennar talin með skattskyldri veltu á því tímabili þegar hún fæst greidd. Þegar velta samkvæmt neðra þrepi á í hlut er hlutfall þetta 86,96%.

8.	Við 8. gr. Greinin orðist svo:

14. gr. laganna orðist svo:

Virðisaukaskattur af almennri skattskyldri veltu skal vera 22% og af veltu samkvæmt neðra þrepi 15%. Skal virðisaukaskattur renna í ríkissjóð.

9. Við 9. gr. bætist ný málsgrein svohljóðandi:

Við 5. mgr. bætist nýr málsliður svohljóðandi: Enn fremur skal sérstaklega koma fram hver fjárhæð virðisaukaskatts er, þannig að virðisaukaskattur sé 18,03% af heildarverði þegar um almenna veltu er að ræða en 13,04% af heildarverði þegar matvælavelta á í hlut.

10.	Við 10. gr. Greinin orðist svo:

Síðari málsliður 3. mgr. 26. gr. laganna orðist svo: Kröfu um vangoldin opinber gjöld og skatta til ríkissjóðs ásamt verðbótum, álagi og dráttarvöxtum er heimilt að skuldajafna á móti endurgreiðslu við reglulegt uppgjör enda eigi viðkomandi fyrirtæki ekki á sama tíma kröfur á ríkissjóð fyrir seldar vörur og þjónustu.

11.	Við 11. gr. Greinin falli brott.

12.	Við 12. gr. bætist ný málsgrein er verði 1. mgr. svohljóðandi:

Nú telur einhver vafa leika á um skattskyldu, skattstofn eða annað það sem áhrif hefur á skattinn og getur hann þá leitað bréflega eftir skýringum ríkisskattstjóra og skal afstaða hans liggja fyrir innan tveggja vikna frá móttöku fyrirspurnar.

13.	Við síðustu málsgrein 12. gr. bætist: Þó er óheimilt að stöðva atvinnurekstur skv. 4. mgr. 27. gr. ef deila um skattskyldu eða skattstofn er til meðferðar hjá ríkisskattstjóra, ríkisskattanefnd eða dómstólum og skattaðila verði ekki gefin sök á töfum á efnisúrlausn deilunnar.

14.	Á eftir 12. gr. komi ný grein svohljóðandi:

3. mgr. 34. gr. laganna orðist svo:

Innheimta skv. 1. mgr. skal framkvæmd með þeim hætti að innflytjandi eigi kost á greiðslufresti til loka næsta mánaðar eftir innflutningsmánuð. Skal eigi krafist tryggingar né settar aðrar takmarkanir á greiðslufresti nema innflytjandi hafi ekki staðið í skilum eða að rökstudd ástæða sé til að ætla að hann muni ekki standa í skilum. Fjármálaráðherra skal með reglugerð kveða nánar á um greiðslufresti.

15.	Við 13. gr., a-lið (ný 42. gr.).

a.	1. mgr. fellur brott.

b.	Á eftir orðunum á byggingarstað" í 1. málsl. 2. mgr. komi: og af hönnunarkostnaði.

c.	3. málsl. 2. mgr. orðist svo: Jafnframt er heimilt að endurgreiða eigendum íbúðarhúsnæðis virðisaukaskatt sem þeir hafa greitt vegna vinnu manna við meiri háttar viðhald og endurbætur þess, enda sé heildarkostnaður a.m.k. 4,0% af fasteignamati húseignarinnar í ársbyrjun.

16.	Á eftir 15. gr. komi ný grein er orðist svo:

48. gr. laganna, er verður 50. gr., sbr. lög nr. 110/1988, orðist svo:

Lög þessi öðlast þegar gildi en skattheimta samkvæmt þeim kemur eigi til framkvæmda fyrr en 1. júlí 1990. Frá þeim tíma falla úr gildi lög nr. 10/1960, um söluskatt, með síðari breytingum. Ákvæði þeirra laga skulu þó gilda um söluskatt af sölu til og með 30. júní 1990.

17.	Við 17. gr. Fyrir 16. nóvember" kemur: 1. september.